**Töötamine Eestis – infoleht Ukrainast saabunuile**

**Kui oled saanud ajutise kaitse ning elamisloa, kehtivad Sulle samad tingimused kui siinsetele töötajatele**

Töö tegemiseks võib sõlmida erinevaid lepinguid. Parima kaitse tagab tööleping. **Leping tuleb allkirjastada, ent ainult siis, kui sellega nõustud!**

***Lepingus on kirjas***: töö- ja puhkeaeg; palk ja palgapäev; töötingimused;

tööülesanded

Tööandja peab sind juhendama ja välja õpetama, kuidas tööd ohutult teha.

Jälgi alati ohutusreegleid (nt kanna isikukaitsevahendeid



**Eestis on täistööaeg 40 tundi nädalas**

Tavalise tööaja arvestusega kestab tööpäev 8 tundi. Summeeritud tööaja puhul võib see olla pikem. Töötada võib ka osalise tööajaga.

Kui töötate kokkulepitust kauem, on tegemist ületunnitööga

! Ületunnitööd võib teha ainult poolte kokkuleppel

! Ületunnitööd tasustatakse vaba aja või 1,5kordse töötasuga



Ühe tööpäeva lõpust järgmise alguseni peab jääma vähemalt 11 tundi **puhkeaega**

Igal nädalal peab vähemalt üks kord järjest puhkeaega olema 36 järjestikust tundi

Tööpäeva sees on seadusega ette nähtud puhkepausid: iga 6 tunni kohta 30 minutit

Sul on õigus igal aastal saada tasulist puhkust vähemalt 28 päeva.

**Tööinspektsioon lisainfo eesti, vene ja inglise keeles 640 6000 www.ti.ee www.tooelu.ee**

**Töötasu makstakse palgapäeval**

Töötasu suurus lepitakse kokku lepingus

Eestis kehtib töötasu alammäär, mis 2022. aastal on 3,86 eurot tunnis või 654 eurot kuus

**Kui soovid töölt lahkuda,** pead sellest tööandjale teatama vähemalt 30 päeva varem, kuid poolte kokkuleppel saab töölepingu igal ajal lõpetada.

Kui tööandja soovib töölepingut erakorraliselt lõpetada, peab ta seda kirjalikult põhjendama. Töötaja võib alati ülesütlemise vaidlustada

Töölepingu lõppemisel peab tööandja maksma töötajale väljateenitud tasu ja hüvitise kasutamata puhkuse eest